Diari Oficial de la Generalitat Valenciana


Sumari del DOGV 5379, del 02-11-2006 (2006/11701)

Concurs per al PAI que afecta el sector Clot de la Fortuna, del PGOU de Gaianes, i bases particulars que en regiran l'adjudicació.
----------------------------------------------------------------------------------------------------------------------------------

### Dades del document

Número de DOGV
:   5379

Data del DOGV
:   02-11-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/11068


Data del document
:   28-09-2006

Organisme emissor
:   Ajuntament de Gaianes

Tipus de document
:   Concurs

Anàlisi jurídica

 Descriptors 

:   * Gaianes
    * urbanització
    * indústria de la construcció
    * contracte d'obres
    * licitació

Concurs per al PAI que afecta el sector Clot de la Fortuna, del PGOU de Gaianes, i bases particulars que en regiran l'adjudicació. [2006/A11666]  
Després d'haver informat de la proposta formulada per la mercantil Katania Urbana, SL, el Ple de l'Ajuntament de Gaianes, en la sessió de data 30 de juny del 2006 i de conformitat amb el que disposen els articles 131 i 132 de la Llei 16/2005, de 30 de desembre, Urbanística Valenciana, va acordar iniciar el procediment per a la gestió indirecta del programa d'actuació integrada relatiu al sector Clot de la Fortuna, del Pla General d'Ordenació Urbana de Gaianes.   
Igualment, el Ple de l'Ajuntament de Gaianes va aprovar les bases generals, publicades en el Butlletí Oficial de la Província de data 18 d'agost del 2006, i les bases particulars per a l'adjudicació del programa d'actuació integrada, mitjançant un acord plenari de data 30 de juny del 2006, les quals estan a disposició de cada concursant en este Ajuntament, siti a la plaça Major, 1, de Gaianes (Alacant), amb número de telèfon 286 47 38 16 i número de fax 965 51 52 47, sent l'horari d'atenció al públic de 09.00 a 14.00 hores.  
A fi de garantir la participació en el concurs d'adjudicació del programa, de conformitat amb el que disposa l'article 132 de la Llei Urbanística Valenciana i l'article 291 del Reglament d'Ordenació i Gestió Territorial i Urbanística, es disposa el següent:   
1. Les proposicions dels interessats s'han d'ajustar al model establit en les bases particulars del programa, i es presentaran indistintament en valencià o castellà al Registre General d'Entrada d'este Ajuntament.  
2. Les proposicions s'han d'adreçar a l'Ajuntament de Gaianes (Registre d'Entrada), siti a la plaça Major numero 1, de Gaianes (Alacant, Spain), presentant-se en qualsevol de les formes establides en la Llei de Contractes de les Administracions Públiques, en el termini de tres mesos comptadors des de l'enviament de la publicació al Diari Oficial de la Unió Europea (DOCE).  
3. Cada un dels concursants haurà d'aportar la documentació acreditativa de la seua solvència econòmica i financera, tècnica i professional, que es justificarà i acreditarà en qualsevol de les formes establides en els articles 122 i 123 de la Llei Urbanística Valenciana i de conformitat amb el que disposen les bases particulars.   
4. De conformitat amb el que disposa l'article 125 de la Llei Urbanística Valenciana, cada concursant en la seua proposta de programa haurà d'adjuntar l'alternativa tècnica i la proposició juridicoeconòmica, documents que hauran de complir els requisits inclosos en els articles 126 i 127 de la Llei Urbanística Valenciana.   
Igualment, els concursants hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents a què es refereixen les lletres a), f) i K) de l'article 134 de la Llei Urbanística Valenciana.  
Amb tal fi, els concursants protocol·litzaran els documents esmentats en el paràgraf anterior per mitjà d'una acta autoritzada per un notari amb competència territorial al municipi de Gaianes, de què depositaran una còpia en este Ajuntament, i els exposaran al públic pels seus propis mitjans amb la inserció d'un anunci en el Diari Oficial de la Generalitat i en un diari no oficial d'àmplia difusió a la localitat afectada, a fi que s'hi puguen presentar al·legacions.   
5. La garantia provisional que han de prestar serà del 2% de l'estimació aproximada de les càrregues del programa, en concret de 67.000 euros, la qual podrà prestar-se en les formes que estableixen els articles 35 i següents de la Llei de Contractes de les Administracions públiques.  
6. L'import de la garantia definitiva que l'adjudicatari del programa ha de prestar serà del 10% de l'import de les càrregues d'urbanització, en concret de 335.000 euros, la qual haurà de prestar-se de conformitat amb el que disposa l'article 35 i següents de la Llei Urbanística Valenciana.  
7. Als efectes de l'article 131.2.g de la Llei Urbanística Valenciana, s'admetran variants que contribuïsquen a la consecució dels fins i objectius definits en les bases particulars.  
8. Els criteris objectius de l'adjudicació del programa d'actuació integrada s'aplicaran conforme al que estableixen les bases particulars i les bases generals aprovades, com es disposa tot seguit:  
De conformitat amb el que disposa l'article 312 del Reglament d'Ordenació i Gestió Territorial i Urbanística, en el cas d'un programa amb unes alternatives tècniques que suposen una modificació de l'ordenació estructural, la puntuació de l'alternativa tècnica representarà un 70% de la valoració en relació amb la proposició juridicoeconòmica, que representarà un 30%.  
En cas de programes amb alternatives tècniques que únicament incloguen una ordenació detallada per a desenvolupar l'ordenació estructural establida en el planejament general, la puntuació de l'alternativa tècnica representarà un 60% de la valoració en relació amb la proposició juridicoeconòmica, que representarà un 40%.   
A) Criteris de valoració de l'alternativa tècnica.  
Per a l'avaluació de les alternatives tècniques s'estableixen els següents criteris d'adjudicació:  
1. Compliment major i més adequat dels fins i objectius de la programació (art. 153.2.a LUV): 65 punts.  
2. Minoració en la proposta o programa del paràmetre relatiu a l'edificabilitat del sector: 10 punts.  
3. Inversió en programes de restauració paisatgística (art. 135.2.d LUV) i millores respecte a la integració de l'entorn: 7 punts.  
4. Menor termini d'execució del PAI (art. 153.2.e LUV) 7 punts.  
5. Proposta d'edificació d'habitatges socials o de protecció oficial (HPO), art. 153.2.c LUV: 7 punts.  
6. Control de qualitat (art. 153.2.b LUV): 3 punts.  
7. Compromís d'edificació simultània (art. 153.2.c LUV): 1 punt.  
La puntuació mínima que hauran de superar les alternatives tècniques per a poder ser valorades les proposicions juridicoeconòmiques que les desenvolupen serà de 65 punts.  
B) Criteris relatius a la puntuació de la proposició juridicoeconòmica.  
Segons el que estableix l'article 135.4 de la Llei Urbanística Valenciana, els criteris de puntuació de les proposicions juridicoeconòmiques i la seua importància relativa seran els següents:   
1) El criteri relatiu a l'import de les càrregues d'urbanització, expressat en euros per metre quadrat d'edificabilitat, representarà el 35% de la valoració de la proposició juridicoeconòmica.  
L'esmentat paràmetre s'estableix en consideració al fet que es pretén donar prioritat a la proposta que comporte menor cost.  
2) El criteri relatiu a la valoració dels terrenys a fi de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà d'una reparcel·lació forçosa com a retribució a càrrec de tercers amb els qui no tinga contracte suficient, i major proporció de terrenys propis o d'associats que hagen de quedar afectes, amb una garantia real inscrita en el Registre de la Propietat, al compliment de les obligacions especials d'edificació derivades de l'aprovació del programa representarà un 55% de la valoració de la proposició juridicoeconòmica.  
El paràmetre assenyalat s'estableix en consideració a la necessitat de considerar de forma raonable la valoració del sòl brut i/o els acords o titularitats sobre l'àmbit afectat per part del proponent.  
3) El criteri relatiu als compromisos financers per a l'execució de les obligacions complementàries assumides voluntàriament i a càrrec seu per l'urbanitzador suposarà un 10% de la valoració de la proposició juridicoeconòmica.  
Es fixa el paràmetre esmentat a fi de donar prioritat a les garanties financeres prestades per a l'execució del programa.   
El present anunci de concurs s'ha d'inserir al tauler d'anuncis d'este Ajuntament i, després d'haver-lo tramés per a la seua publicació en el Diari Oficial de la Unió Europea amb data 28 de setembre 2006, en el Diari Oficial de la Generalitat.   
Gaianes, 28 de setembre de 2006.. L'alcaldessa presidenta: María Ballesteros Fajardo.